واشک (آن لائن) ڈپٹی کمشنر واشک نثاراحمد بلوچ کورونا وائرس آن بچنگ نا رکھی گام گیج و تالان مننگ آن توننگ کن واشک نا کسر تیا سورچا لڈی سولدان اٹ چیک پوسٹ جوڑ کرے و باقاعدہ چیک پوسٹ آتا دورہ ءِ ہم کرے وپارے کہ پنجگور یا پین ضلع سے آن اسہ بندغ اس ہم واشک اٹ پترینگا تو اودے دمدستی کورونا سینٹر واشک اٹ اتسا اونا چیک اپ ءِ کننگک۔ ڈپٹی کمشنر واشک نثار احمد بلوچ پارے کہ پگہ غان واشک اٹ ہننگ بننگ آ رکھ مریک و غٹ کسر تے پورو سیل کننگک۔ ڈپٹی کمشنر پارے کہ واشک نا الس اُراتیان پیش تمّپ و چاہندار آتا پاروک رکھی گام گیج آتیا عملدرآمد کے۔
